Document ID: 31979R1144

ΚΑΝΟΝΙΣΜΟΣ (ΕΟΚ) αριθ. 1144/79 ΤΗΣ ΕΠΙΤΡΟΠΗΣ της 11ης Ιουνίου 1979 περί έκτης τροποποιήσεως του κανονισμού (ΕΟΚ) αριθ. 1528/78 "περί των λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών(1), και ιδίως το άρθρο 6 παράγραφος 3,
Εκτιμώντας:
ότι το άρθρο 14 παράγραφος 3 του κανονισμού (ΕΟΚ) αριθ. 1528/78 της Επιτροπής(2), όπως τροποποιήθηκε τελευταία με τον κανονισμό (ΕΟΚ) αριθ. 449/79(3), προβλέπει ότι στην περίπτωση που μία επιχείρηση μεταποιήσεως χρησιμοποιεί αποξηραμένες ζωοτροφές στο πλαίσιο γεωργικής εκμεταλλεύσεως που της ανήκει, οι αποξηραμένες ζωοτροφές που παράγονται κατά τη διάρκεια ενός μηνός, θεωρούνται ότι εξέρχονται από την επιχείρηση μεταποιήσεως την τελευταία ημέρα του εν λόγω μηνός- ότι σε περίπτωση που μία επιχείρηση αυτού του είδους διαθέτει στο εμπόριο ένα μέρος της παραγωγής της, η εφαρμογή αυτής της διατάξεως προσκρούει σε δυσχέρειες- ότι πρέπει, ως εκ τούτου, να προσαρμοσθεί αυτή η διάταξη-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 14 παράγραφος 3 του κανονισμού (ΕΟΚ) αριθ. 1528/78 αντικαθίσταται από το ακόλουθο κείμενο:
"3. Οι αποξηραμένες ζωοτροφές που χρησιμοποιούνται κατά τη διάρκεια ενός μηνός στα πλαίσια γεωργικής εκμεταλλεύσεως που ανήκει σε επιχείρηση μεταποιήσεως που προέρχεται από την επιχείρηση αυτή, την τελευταία ημέρα του εν λόγω μηνός."
Άρθρο 2
Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 11 Ιουνίου 1979.

Labels: 2
6